**ΔΙΚΑΙΟΛΟΓΗΤΙΚΑ ΑΝΑΠΛΗΡΩΤΩΝ**

1. **Απογραφικό Δελτίο** (έντυπο 1) Το Απογραφικό Δελτίο συμπληρώνεται ανάλογα με την πράξη πρόσληψης του κάθε αναπληρωτή/-τριας.
2. **Αναφορά ανάληψης** από το σχολείο τοποθέτησης (έντυπο 2).
3. **Φωτοαντίγραφο του πτυχίου** *(σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου)*
4. .**Φωτοαντίγραφο του μεταπτυχιακού ή και διδακτορικού τίτλου** (σε περίπτωση που υπάρχει) προσκομίζεται επιπλέον και βεβαίωση-πιστοποιητικό αναλυτικής βαθμολογίας. Σε περίπτωση ξενόγλωσσου μεταπτυχιακού απαιτείται και μετάφραση, ΔΟΑΤΑΠ (έντυπο 3).
5. **Φωτοτυπία αστυνομικής ταυτότητας**
6. **Φωτοτυπία αποδεικτικού α) Α.Φ.Μ. β) Α.Μ.Κ.Α. γ) Α.Μ.ΙΚΑ.**
7. **Φωτοτυπία Αριθμού Λογ. Τράπεζας με το ΙΒΑΝ**, με πρώτο δικαιούχο τον/την αναπληρωτή/τρια εκπαιδευτικό. (Στην περίπτωση αναπληρωτών ΕΣΠΑ & ΠΔΕ, ως τράπεζα μισθοδοσίας ορίζεται ΑΠΟΚΛΕΙΣΤΙΚΑ η ΕΘΝΙΚΗ ΤΡΑΠΕΖΑ).
8. **Πρόσφατες ιατρικές γνωματεύσεις** (όχι επαναπροσκόμιση γνωματεύσεων που χρησιμοποιήθηκαν το προηγούμενο σχολικό έτος): α) παθολόγου ή γενικού ιατρού και β) ψυχιάτρου δημοσίου είτε ιδιωτών στις οποίες να πιστοποιείται η υγεία και η φυσική καταλληλότητα των υποψήφιων υπαλλήλων να ασκήσουν διδακτικά καθήκοντα. (όπως προβλέπονται από τη ρύθμιση του νόμου 4210/2013 με την οποία καταργήθηκε η πιστοποίηση από τις αρμόδιες υγειονομικές αρχές).Υποχρεωτική προσκόμιση με την πρόσληψη.

**Σε περίπτωση μη κατοχής των γνωματεύσεων, συμπληρώνεται υπεύθυνη δήλωση όπου αναφέρεται η δέσμευση κατάθεσής τους εντός πέντε (5) ημερών.**

1. Πιστοποιητικό Οικογενειακής Κατάστασης τελευταίου τριμήνου από την ημερομηνία πρόσληψης (μπορεί να εκτυπωθεί μέσω της Κεντρικής Διαδικτυακής Πύλης της Δημόσιας Διοίκησης «ΕΡΜΗΣ» http://www.ermis.gov.gr).
2. Στη περίπτωση σπουδαζόντων τέκνων (άνω των 18 και κάτω των 25 ετών) ή υπηρετούντων τη στρατιωτική θητεία , ο/η εκπ/κός προσκομίζει **βεβαίωση φοίτησης ή υπηρέτησης** .
3. **Πιστοποιητικό Στρατολογίας τύπου Α΄** (για τους άντρες).
4. **Υπεύθυνη δήλωση περί**: α)μη άσκησης ποινικής δίωξης ή καταδίκης για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής β)μη ύπαρξης στο πρόσωπό τους των κωλυμάτων των άρθρων 8 και 9 του ν.3528/2007 γ)μη άσκησης εμπορίας κατ’ επάγγελμα (έντυπο 5).
5. Σεμινάριο 400 ωρών (αν υπάρχει και μόνο σε περίπτωση πρόσληψης από τον πίνακα Ειδικής Αγωγής).
6. Όσοι έχουν βεβαίωση προϋπηρεσίας από Ν.Π.Δ.Δ. και Ν.Π.Ι.Δ. να προσκομίσουν επιπλέον: α) απόφαση πρόσληψης και απόλυσης β) βεβαίωση από το φορέα απασχόλησης όπου να προκύπτει η ιδιότητα με την οποία υπηρέτησαν, η σχέση εργασίας, το ωράριο (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών και γ) βεβαίωση στην οποία θα αναφέρεται η νομική μορφή του φορέα απασχόλησης καθώς κι αν υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015.

* **Οι αναπληρώτριες που βρίσκονται σε άδεια κύησης πρέπει να έχουν μαζί τους γνωμάτευση θεράποντος γιατρού όπου θα αναγράφεται η ΠΗΤ (Πιθανή Ημερομηνία Τοκετού) ή αντίστοιχη απόφαση του ΙΚΑ.**
* **Οι αναπληρώτριες που βρίσκονται σε άδεια λοχείας πρέπει να έχουν μαζί τους την απόφαση του ΙΚΑ που αναφέρει το ακριβές διάστημα της άδειας.**

***ΠΡΟΣΟΧΗ!***

**ΣΥΜΠΛΗΡΩΝΕΤΕ ΟΛΑ ΤΑ ΕΠΙΣΥΝΑΠΤΟΜΕΝΑ ΕΓΓΡΑΦΑ**

**Σε όλα τα έντυπα, στην ημερομηνία (στο τέλος του εγγράφου) πρέπει να γράψετε την ημερομηνία που θα κάνετε ανάληψη υπηρεσίας και όχι την ημερομηνία που το συντάξατε!**

|  |
| --- |
| **ΟΛΑ ΤΑ ΔΙΚΑΙΟΛΟΓΗΤΙΚΑ ΘΑ ΕΙΝΑΙ ΜΕΣΑ ΣΕ ΝΤΟΣΙΕ ΜΕ 3 ΔΙΑΦΑΝΕΙΕΣ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΠΕ06,ΠΕ05,ΠΕ07,ΠΕ08,ΠΕ91.01,ΠΕ79.01,ΠΕ86,ΠΕ11 ΚΑΙ ΠΕ70 ΜΑΥΡΟ ΝΤΟΣΙΕ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΕΙΔΙΚΗΣ ΑΓΩΓΗΣ ΚΙΤΡΙΝΟ ΝΤΟΣΙΕ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΠΑΡΑΛΛΗΛΗΣ ΣΤΗΡΙΞΗΣ ΠΟΡΤΟΚΑΛΙ ΝΤΟΣΙΕ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΠΕ60 ΚΟΚΚΙΝΟ ΝΤΟΣΙΕ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΠΕ25 ΜΠΛΕ ΣΚΟΥΡΟ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΤΑΞΕΩΝ ΥΠΟΔΟΧΗΣ ΠΡΑΣΙΝΟ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΑΓΓΛΙΚΗ ΓΛΩΣΣΑ ΣΤΑ ΝΗΠΙΑΓΩΓΕΙΑ ΚΟΚΚΙΝΟ** |
| * **ΓΙΑ ΤΟΥΣ ΑΝΑΠΛΗΡΩΤΕΣ ΕΒΠ ΓΚΡΙ ΝΤΟΣΙΕ** |

